Kanjona regiono de Oaĥako

La Kanjona regiono de Oahako (hispane "región Cañada Oaxaqueña", loke ofte mallongigata nur "Cañada") estas parto de la subŝtato Oaxaca (en Esperanto Oaĥako) de Meksiko. Ĝi situas en la nordo de la subŝtato kaj nomatas laŭ la kanjono Cañada de Cuicatlán kiu ligas la valon de Oaĥako sude kun la valo de Tehuacán en la meksika subŝtato Puebla norde. La kanjono estis la plej grava antaŭkolumbia vojo inter la du valoj. Ĝi konkeriĝis kaj sekve kontroliĝis fare de la zapoteka ŝtato proksimume en la jaro 300 antaŭ nia erao.paĝo pri la projekto "arkeologio de la Cañada de Cuicatlán", Jennifer Beckmann, Charles S. Spencer, Elsa M. Redmond, en la retejo de la amerika muzeo de natura historio"   La regiono kovras teritorion de 4398 kvadrataj kilometroj kaj en 2010 havis sume 200 140 loĝantojn. Administra centro de la regiono estas la urbo Teotitlan de Flores Magon, sed la urbo Huautla de Jimenez konsideratas precipa kultura regiona centro.

La regiono estas dividita en du distriktojn, kiu plue subdividiĝas je po pluraj komunumoj (sume en la distrikto estas 45 komunumoj):  	
 Cuicatlán (pli sude)
 Teotitlán (pli norde)

La teritorio havas fekundan grundon kaj varman, mildan klimaton. Sekve en ĝi abunde produktatas mangoj, melonoj kaj avokadoj. La plejparte malmonta agrikulture uzata grundo estas akvumata per la riveroj Salado kaj Tomellín.priskribo en la teksto "regionoj de Oaĥako" en retejo go-oaxaca.com  

 Referencoj 

Kategorio:Oaxaca
Kategorio:Kanjona regiono de Oaĥako